ກະຊວງສຶກສາທິການ ແລະ ກິລາ (ສສກ ໂດຍການສະໜັບສະໜູນຈາກລັດຖະບານອົດສະຕຣາລີ ຜ່ານແຜນງານບີຄວາ ໄດ້ພັດທະນາຫຼັກສູດຊັ້ນປະຖົມສຶກສາ ສະບັບປັບປຸງໃໝ່ ເຊິ່ງວ່າ ການສອນສ່ຽງໃນວິຊາພາສາອັງກິດຂັ້ນ ປ.3 ນີ້ແມ່ນເພື່ອຊ່ວຍໃຫ້ນັກຮຽນເລີ່ມອ່ານ ແລະ ຂຽນເປັນພາສາອັງກິດ.
ການສອນສຽງນີ້ ແມ່ນເພື່ອຊ່ວຍໃຫ້ນັກຮຽນເຂົ້າໃຈກ່ຽວກັບສຽງໃນພາສາເວົ້າ ແລະ ຕົວອັກສອນ ແລະ ການສະກົດຄຳຕ່າງໆຂອງສຽງເຫຼົ່ານັ້ນເວລາຂຽນເປັນຄຳສັບ, ແຕ່ລະສ່ຽງມີທ່າທາງປະກອບທີ່ບໍ່ຄືກັນນີ້ກະເພື່ອໃຫ້ນັກຮຽນຈື່ສຽງພ້ອມທັງທ່າທາງປະກອບແບບສະໜຸກສະໜານ ແລະ ເບີກບານມ່ວນຊຶ່ນ.
ສຳລັບວິດີໂອໃໝ່ນີ້ ແມ່ນຈະສອນການສາທິດກ່ຽວກັບວິທີການອອກສຽງທີ່ຖືກຕ້ອງພ້ອມດ້ວຍທ່າທາງປະກອບ ແລະ ວິທີຂຽນຕົວອັກສອນຖືກຕ້ອງຕາມຮູບແບບ ໃນ 21 ສຽງ ແລະ ນັກຮຽນຈະໄດ້ຮຽນສຽງດັ່ງກ່າວ ໃນຂັ້ນ ປ.3.
ການສອນສຽງ ແມ່ນເປັນສິ່ງສຳຄັນເພື່ອໃຫ້ຄູ ແລະ ນັກຮຽນອອກສຽງໃຫ້ຖືກຕ້ອງ ແຕ່ການສອນສຽງພາສາອັງກິດມັນເປັນທັກສະໃໝ່ສຳລັບຄູລາວເຮົາ, ສະນັ້ນ ຖ້າບໍ່ມີການສອນສາທິດ ແນ່ນອນວ່າຄູສອນຈະບໍ່ເຂົ້າໃຈກ່ຽວກັບວິທີການສອນສຽງໃຫ້ຖືກຕ້ອງເພື່ອຈະໄປສອນຕໍ່ໃຫ້ນັກຮຽນຂອງພວກເຂົາໄດ້. ນອກຈາກນີ້ ຕົວອັກສອນພາສາອັງກິດແມ່ນມີຄວາມແຕກຕ່າງກັບພາສາລາວ ເຊິ່ງຖືວ່າເປັນສິ່ງສຳຄັນທີ່ຈະຕ້ອງສາທິດວິທີການສອນການຂຽນຕົວອັກສອນແຕ່ລະຕົວໃຫ້ຖືກຕ້ອງຕາມຮູບແບບຂອງມັນ.
ສະຖາບັນຄົ້ນຄວ້າວິທະຍາສາດການສຶກສາ, ກະຊວງສຶກສາທິການ ແລະ ກິລາ ໂດຍການສະໜັບສະໜູນຈາກລັດຖະບານອົດສະຕຣາລີ ໄດ້ເຜີຍແຜ່ຟາຍວິດີໂອການສອນສຽງຊຸດໃໝ່ ຫຼາຍກວ່າ 100 ສຽງຢູ່ໃນຊ່ອງຢູທູບ “ວິດີໂອສຳລັບການພັດທະນາຄູ Teacher Development Videos” ເພື່ອສະໜັບສະໜູນການດໍາເນີນການຮຽນການສອນຫຼັກສູດ ສະບັບປັບປຸງໃໝ່ ວິຊາພາສາອັງກິດໃຫ້ຄູສອນ ແລະ ນັກຮຽນຂັ້ນ ປ.3.
ວິດີໂອສາທິດການສອນສຽງໃຫ້ຖືກຕ້ອງນີ້ ແມ່ນການສາທິດວິທີການສອນສຽງ ແລະ ການຂຽນຕົວອັກສອນທັງໝົດ 21 ສຽງ ເພື່ອໃຫ້ນັກຮຽນໄດ້ຮຽນພາສາອັງກິດຂັ້ນ ປ.3. ວິດີໂອນີ້ຄ້າຍໆກັບວິດີໂອທີ່ຜະລິດຜ່ານມາຄື: “ການສາທິດການສອນສຽງທັງໝົດ 21 ສຽງ ຢູ່ໃນບົດຮຽນຂອງວິຊາພາສາອັງກິດຂັ້ນ ປ.3 ເຊີ່ງໄດ້ຖ່າຍທຳພາຍໃນຫ້ອງຮຽນຕົວຈິງ ເພື່ອສະແດງໃຫ້ເຫັນການສອນຕົວຈິງຂອງຄູສອນ ແລະ ນັກຮຽນໃນການດຳເນີນການຮຽນການສອນຫຼັກສູດຊັ້ນປະຖົມສຶກສາ ສະບັບປັບປຸງໃໝ່.
ການສາທິດການຮຽນການສອນໃນຫ້ອງຮຽນຈິງ ແລະ ການນຳໃຊ້ສຽງຈິງ ແມ່ນເປັນສິ່ງສຳຄັນເພື່ອຊ່ວຍໃຫ້ຄູຮູ້ເຕັກນິກວິທີການສອນສຽງໄດ້ດີຂຶ້ນ ແລະ ນອກນີ້ ວິດີໂອດັ່ງກ່າວຍັງໄດ້ເພີ່ມພາສາມືເຂົ້າເພື່ອເຮັດໃຫ້ທຸກຄົນສາມາເຂົ້າເຖິງໄດ້ຫຼາຍຂຶ້ນ.
ຊຸດຟາຍສຽງງຫຼາຍກວ່າ 100 ສຽງ ໄດ້ຖືກຜະລິດ ແລະ ເຜີຍແຜ່ຜ່ານຊ່ອງຢູທູບ ຄື: “ວິດີໂອສຳລັບການພັດທະນາຄູ Teacher Development Videos” ສຳລັບຊຸດຟາຍການສອນສຽງເຫຼົ່ານີ້ ແມ່ນໄດ້ອອກແບບມາເພື່ອສະໜັບສະໜູນຫຼັກສູດຂັ້ນ ປ.3 ວິຊາພາສາອັງກິດ, ເຊີ່ງໄດ້ບັນທຶກສຽງຂອງນັກຮຽນນານາຊາດຜູ້ໝຸ່ມນ້ອຍທີ່ນຳໃຊ້ພາສາອັງກິດເປັນພາສາແມ່.
ຊຸດຟາຍສຽງເຫຼົ່ານີ້ ໄດ້ສາທິດວິທີການອອກສຽງແຕ່ລະສຽງລວມທັງສຽງສົນທະນາສັ້ນໆສຳລັບແນະນໍາກ່ຽວກັບປຶ້ມແບບຮຽນຂັ້ນ ປ.3 ພ້ອມທັງສຽງເພງ ແລະ ບົດເພງຕ່າງໆ. ສຳລັບປຶ້ມຄູ່ມືຄູຂັ້ນ ປ.3 ວິຊາພາສາອັງກິດ ປະກອບມີຄຳແນະນຳກ່ຽວກັບຊຸດຟາຍສຽງທີ່ມີການສອນສຽງວິຊາພາສາອັງກິດ ແລະ ວິຊາພາສາລາວ. ການນຳໃຊ້ຊຸດຟາຍສຽງເຫຼ່ົານີ້ ແມ່ນເພື່ອຊ່ວຍໃຫ້ຄູລາວສາມາດດຳເນີການສອນສຽງພາສາດັ່ງກ່າວໃຫ້ນັກຮຽນຂອງພວກເຂົາໄດ້ຮຽນສຳນຽງສຽງພາສາອັງກິດຢ່າງຫ້າວຫັນ ແລະ ມ່ວນຊື່ນໃນການດໍາເນີນການສອນ.
ທ່ານ ອຸທິດ ທີບພະຈັນ, ຮອງຜູ້ອຳນວຍການສະຖາບັນຄົ້ນຄວ້າວິທະຍາສາດການສຶກສາ, ກະຊວງສຶກສາທິການ ແລະ ກິລາ ໄດ້ກ່າວວ່າ: “ຄູສອນຊັ້ນປະຖົມສຶກສາ ແລະ ຄູຝຶກ ສາມາດນຳໃຊ້ວິດີໂອສຳລັບການພັດທະນາຄູ ແລະ ວິດີໂອຊຸດຟາຍການສອນສຽງເຫຼ່ົານີ້ ໃນການກະກຽມບົດສອນ ແລະ ການຮຽນດ້ວຍຕົນເອງ ເພື່ອດໍາເນີການສອນຫຼັກສູດຊັ້ນປະຖົມສຶກສາສະບັບປັບປຖງໃໝ່ ສຳລັບການຮຽນການສອນທີ່ເນັ້ນໃຫ້ນັກຮຽນໄດ້ປະຕິບັດຕົວຈິງ. ພວກເຂົາສາມາດເປີດຊຸດຟາຍການສອນສຽງເຫຼົ່ານີ້ ເພື່ອດໍາເນີນການສິດສອນໃນຫ້ອງຮຽນໂດຍຜ່ານທາງຊ່ອງຢູທູບໃນລະຫວ່າງການປິດລ້ອມເພື່ອປ້ອງກັນການແຜ່ລະບາດຂອງພະຍາດໂຄວິດ 19 ໃຫ້ມີປະໂຫຍດຫຼາຍທີ່ສຸດ, ນອກນີ້ ກໍໃຫ້ຄູສອນສືບຕໍ່ປັບປຸງທັກສະຂອງຕົນເອງໃນໄລຍະການປິດໂຮງຮຽນ ຫຼື ອາດເລື່ອນການຝຶກອົບຮົມຄູອອກໄປກ່ອນ”, ນອກຈາກນີ້ທ່ານ ອຸທິດ ຍັງໄດ້ກ່າວຕື່ມອີກວ່າ: “ພວກເຮົາໄດ້ຜະລິດວິດີໂອສຳລັບການພັດທະນາຄູ ແລະ ເຜີຍແຜ່ທາງຊ່ອງຢູທູບ ຄື: “ວິດີໂອສຳລັບການພັດທະຄູ Teacher Development Videos” ເຊີ່ງປະກົດເຫັນວ່າ ມີຜູ້ເຂົ້າເບີ່ງຜ່ານທາງຊ່ອງດັ່ງກ່າວຫຼາຍກວ່າ 1.2 ລ້ານຄັ້ງ ແລະ ເຫັນວ່າແມ່ນອັດຕາຜູ້ເຂົ້າເບີ່ງສູງສຸດ ຊຶ່ງຕີລາຄາໄດ້ວ່າຄູສອນໃຫ້ຄວາມສຳຄັນຕໍ່ກັບວິດີໂອເຫຼ່ົານັ້ນ.”
ສຳລັບຊ່ອງຢູທູບ “ວິດີໂອສຳລັບການພັດທະຄູ Teacher Development Videos” ກ່ຽວກັບສື່ການຮຽນການສອນ, ວິດີໂອສຳລັບການຝຶກອົບຮົມຄູ ແລະ ວິດີໂອຊຸດຟາຍການສອນສຽງ ແມ່ນໄດ້ເຜີຍແຜ່ແລ້ວໃນລະຫວ່າງທີ່ໂຮງຮຽນຫຼາຍແຫ່ງຍັງປິດຢູ່ ແລະ ການຝຶກອົບຮົມຄູໃນບາງແຂວງທີ່ມີສະພາບການລະບາດຂອງພະຍາດໂຄວິດ 19 ເຮັດໃຫ້ກອງປະຊຸມຝຶກອົບຮົມໄດ້ເລື່ນອອອກໄປ. ສະນັ້ນ ທີມງານຈາກສູນພັດທະນາສື່ການຮຽນການສອນ, ສູນໂຄສະນາຂ່າວສານການສຶກສາທິການ ແລະ ກິລາ, ແລະ ສູນພັດທະນາຫຼັກສູດ ຂອງສະຖາບັນຄົ້ນຄວ້າວິທະຍາສາດການສຶກສາ, ກະຊວງສຶກສາທິການ ແລະ ກິລາ ໂດຍການສະໜັບສະໜູນຈາກລັດຖະບານອົດສະຕຣາລີ ຜ່ານແຜນງານບີຄວາ ໄດ້ຜະລິດສື່ການຮຽນການສອນ ຊຶ່ງປະກອບມີ: ວິດີໂອສຳລັບການພັດທະນາຄູ ແລະ ວິດີໂອຊຸດຟາຍການສອນສຽງ ເພື່ອຊ່ວຍໃຫ້ຄູສອນຊັ້ນປະຖົມສຶກສາ ໄດ້ພັດທະນາທັກສະຂອງພວກເຂົາ ແລະ ເພື່ອດຳເນີນການນຳໃຊ້ຫຼັກສູດຊັ້ນປະຖົມສຶກສາແຫ່ງຊາດ ສະບັບປັບປຸງໃໝ່ ແລະ ວິທີການຮຽນການສອນແບບໃໝ່ ທີ່ເນັ້ນໃຫ້ນັກຮຽນໄດ້ປະຕິບັດຕົວຈິງ.
ເພື່ອເຂົ້າເບີ່ງເວບໄຊ ແລະ ຢູທູບທ່ານສາມາດກົດເຂົ້າລີ້ງດ້ານລຸ່ມນີ້:
ວິດີໂອ 17 ວິຊາພາສາອັງກິດຂັ້ນ ປ.3 ການສອນສຽງ 21 ສຽງ:
Click here
ຊຸດຟາຍການສອນສຽງ: Click here